Stærðfræðingar fyrri alda létu ekki staðar numið þarna , því um leið og ljóst er hvernig á að leysa annars stigs jöfnur , þá liggur beint við að skoða erfiðara vandamál . Á meðan formúlan fyrir lausnum annars stigs margliða sprettur nokkuð eðlilega upp úr einföldum algebrureikningum , þá eru hlutirnir alls ekki eins augljósir þegar maður vinnur með þriðja stigs jöfnur . Ef það mistekst , þá er ekki um annað að ræða en að renna gegnum skrefin í útleiðslunni á lausnarformúlunni , því það er miklu auðveldara að muna þau en formúluna sjálfa . Hugrakkir lesendur geta nú rakið sig gegnum öll breytuskiptin hér að ofan og fundið almenna formúlu fyrir lausnum þriðja stigs jöfnu , sem er alla vega ágætis æfing í algebru . Það er athyglisvert að á meðan það er til sambærileg formúla fyrir lausnum jafna af fjórða stigi , þá er engin slík formúla til fyrir jöfnur af fimmta stigi eða hærra . Þetta er ekki af því að stærðfræðingum hefur ekki tekist að finna slíkar formúlur , heldur hafa þeir þvert á móti sannað að þó jöfnur af fimmta stigi og hærra hafi alltaf að minnsta kosti eina tvinntölulausn , þá er almennt ekki til nein formúla sem gefur lausnirnar og því þarf að beita öðrum aðferðum til að leysa slíkar jöfnur .